# Ռասել Դրայսդեյլ

| **Ռասել Դրայսդեյլ** |
| --- |
|  |
| Ծնվել է | փետրվարի 7, 1912(1912-02-07)[…] |
| Ծննդավայր | Բոգնոր Ռիջիս, Arun, Արևմտյան Սասեքս, Անգլիա, Մեծ Բրիտանիայի և Իռլանդիայի միացյալ թագավորություն |
| Վախճանվել է | հունիսի 29, 1981(1981-06-29)[…] (69 տարեկան) |
| Մահվան վայր | Սիդնեյ, Ավստրալիա |
| Քաղաքացիություն |  Ավստրալիա |
| Կրթություն | Գրան–Շոմիե ակադեմիա |
| Մասնագիտություն | նկարիչ |
| Ժանր | դիմապատկեր |
| Թեմաներ | գեղանկարչություն |
| Ուշագրավ աշխատանքներ | The Drover's Wife?, The cricketers?, Sofala? և West Wyalong? |
| Պարգևներ |   և Wynne Prize? |
|  Russell Drysdale Վիքիպահեստում |

**Սըր Ջորջ Ռասել Դրայսդեյլ**, (անգլ.՝ **Sir George Russell Drysdale**, փետրվարի 7, 1912(1912-02-07)[…], Բոգնոր Ռիջիս, Arun, Արևմտյան Սասեքս, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 29, 1981(1981-06-29)[…], Սիդնեյ, Ավստրալիա), հայտնի է նաև **Թասս Դրայսդեյլ** (**Tass Drysdale**) անունով, 20-րդ դարի ավստրալիացի նկարիչ։ 1947 թվականին իր «*Սոֆալա*» («*Sofala*») աշխատանքի համար արժանացել է հեղինակավոր *Wynne Prize* մրցանակի։ Նրան է վերապահվել Վենետիկի 1954 թվականի բիենալեում Ավստրալիան ներկայացնելու պատիվը։ Արվեստաբանների եզրահանգմամբ՝ Ռասսել Դրայսդեյլը կրել է աբստրակտ ու սյուրռեալիստական արվեստների ազդեցությունը և ստեղծել ավստրալիական իրականության նորահայաց պատկերավորում, որը նույնքան հեղափոխիչ է և ազդունակ, որքան Թոմ Ռոբերտսի արվեստը։

## Կենսագրություն

Ծնվել է 1912 թվականի փետրվարի 7-ին, Անգլիայի Սասեքս կոմսության Բոգնոր Ռիջիս քաղաքում։ 1923 թվականին ընտանիքով տեղափոխվել է Ավստրալիա, բնակություն հաստատել Մելբուռն քաղաքում։ Ռասելը սովորել է Գիլոնգի դպրոցում։ Նա տեսողության հետ կապված խնդիրներ է ունեցել, որոնք ուղեկցել են նրան մինչև իր կյանքի ավարտը։ Հենց այդ հանգամանքն է խանգարել, որ կամավոր, իր դիմումի համաձայն անցնի զինվորական ծառայության։

Դրայսդեյլն աշխատել է Քվինսլենդում՝ քեռուն պատկանող ագարակում, այնուհետև անասնապահի օգնական է եղել Վիկտորիայում։ Նկարիչ և արվեստաբան-քննադատ Դերիլ Լինդսեյի հետ ունեցած պատահական հանդիպումը նրա մեջ հույսեր է արթնացրել իր ունակություններն ու ուժերը փորձելու կերպարվեստի ասպարեզում։ 1935-ից մինչև 1938 թվականը Մելբուռնում աշակերտել է մոդեռնիստ նկարիչ, մանկավարժ Ջորջ Բելլին, 1938-1939 թվականներին մի քանի անգամ տևական ժամանակահատվածներով այցելել է Եվրոպա, հաճախել Լոնդոնի ժամանակակից արվեստի գրոսվենորյան դպրոցի (*The Grosvenor School Of Modern Art*) և Փարիզի Շոմիեր ակադեմիայի (*Académie de la Grande Chaumière*) պարապմունքներին ու դասախոսություններին։ 1939 թվականի հունիսին, երբ երրորդ անգամ է Եվրոպայից վերադարձել հայրենի եզերք, Դրայսդեյլն Ավստրալիայում արդեն որոշակի ճանաչում էր ձեռք բերել՝ որպես փայլուն հույսեր ներշնչող, նորահայտ տաղանդ։

1947 թվականին Ջորջ Ռասել Դրայսդեյլն իր «*Սոֆալա*» կտավի համար արժանացել է կերպարվեստի ասպարեզի ամենահեղինակավոր մրցանակներից մեկին՝ *Wynne Prize*-ի։ 1954 թվականին էլ հենց նրան են վստահել ներկայացնելու Ավստրալիան Վենետիկի հանրահայտ բիենալեում։ Արժևորելով արվեստում նրա ներդրած ծանրակշիռ ավանդը՝ Մեծ Բրիտանիայի թագուհին 1969 թվականին նրան շնորհել է ասպետի կոչում, Ավստրալիայի կառավարությունն էլ 1980 թվականին պարգևատրել է *Order of Australia (civil / general division)* շքանշանով։

Բացի վերոնշյալ «Սոֆալա»-ից, Ռասել Դրայսդեյլի լավագույն աշխատանքներից են համարվում հետևյալ կտավները.

* «Երկուշաբթի։ Առավոտ» (1938, Մետրոպոլիտեն թանգարան, Նյու Յորք);
* «Պատերազմի հուշարձանը» (1950, Թեյթ պատկերասրահ, Լոնդոն);
* «Ավերված ալրաղաց» (մասնավոր հավաքածու);
* «Ժայռեղեն ուղի» (բնանկար, Նոր Հարավային Ուելսի գեղարվեստական պատկերասրահ, Սիդնեյ)։

## Գրականություն

* Klepac, Lou (1983). *The Life and Work of Russell Drysdale*. Bay Books. ISBN 0-85835-685-6.. Republished as *Russell Drysdale* in 1996 by Murdoch Books (0864115237)
* Smith, Geoffrey (1997). *Russell Drysdale 1912–81*. National Gallery of Victoria. ISBN 0-7241-0197-7.
* Dutton, Geoffrey (1981). *Russell Drysdale: A Biographical and Critical Study*. Angus & Robertson. ISBN 0-207-14430-3.
* Dutton, Geoffrey (1989). *Russell Drysdale 1912–1981: A Biographical Sketch*. Mallard Press. ISBN 1-86325-801-9.
* Drysdale, Russell (1974). *Russell Drysdale's Australia*. Ure Smith. ISBN 0-7254-0212-1.
* Drysdale, Russell (1981). *Drysdale Drawings (1935–1980: 16–31 March 1981)*. Melbourne: Joseph Brown Gallery. ISBN 0-9595056-1-X.
* Drysdale, Russell (1985). *Russell Drysdale: Paintings, 1940–1972*. New South Wales: S.H. Ervin Museum and Art Gallery, National Trust of Australia. ISBN 0-909723-63-X.
* Da Costa, Caroline (1989). *Russell Drysdale and Donald Friend : works on paper and selected paintings by two highly acclaimed Australian artists, 23 November – 16 December 1989*. Savill Galleries. ISBN 0-9587524-1-9. OCLC 27615173.

## Ծանոթագրություններ

## Արտաքին հղումներ

* Russell Drysdale at the Art Gallery of New South Wales
* NGV/ABC Drysdale exhibition (also available at ngv.vic.gov.au). Contains biography and images of many of Drysdale's works.
* *A football game* 1943 Արխիվացված 2020-09-19 Wayback Machine - Ballarat Fine Art Gallery
* Russell Drysdale on Artabase. *The Bath* 1941 Արխիվացված 2012-03-26 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռասել Դրայսդեյլ» հոդվածին։ |